## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2015. április 29-i üléséről***

 Határozat: 33-44/2015.(IV.29.)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2015. április 29-i üléséről |
| *Jelen vannak:**Távol van:* | Bebes István, Auer Miklós, Bán Miklós, Faragó Gábor, Tompa László, Czvitkovics Gyula, Csák Tamás, Ferencz Gyula, Geosics László, dr. Hadnagy Ádám, Szabó Ferenc, Tóth Gábor képviselő-testületi tagok k  |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőHorváth István Nemzetiségi Önkormányzat vezetője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes, az ülést 14 óra 00 perckor megnyitja. Elmondja, hogy Tompa László képviselő részéről érkezett egy előterjesztés, ami arra kér felhatalmazást a testülettől, hogy a polgármester egyeztetést folytathasson le a Zala Megyei Vállalkozásfejlesztési Alapítvánnyal, az Alapítvány által kezelt kamattámogatási alapfeltétel rendszeréről, valamint a célhoz kötött pénzeszközök mértékének felhasználásának szabályairól. Jelzi, hogy a polgármester testületi felhatalmazás nélkül is folytathat cégekkel, szervezetekkel tárgyalást, amiről a Képviselő-testületet mindig informálni kell, tehát az előterjesztés okafogyott. Az Önkormányzat egy hónapja alkotott rendeletet a helyi mikro-, kis- és középvállalkozások támogatásával kapcsolatban. Úgy gondolja, hogy akkor is közösen meg lett beszélve, hogy az ilyen támogatások megítélése és annak a feltételrendszerének a megteremtése testületi javaslatra történik.

Tompa László képviselő-testületi tag elmondja, hogy ez az előterjesztés más, mint ami korábban meg lett szavazva. Ez a lehetőség arról szól, hogy az Önkormányzatnak lenne egy olyan lehetősége forgóeszköz hitelek, beruházási hitelek támogatásánál kamattámogatási programban részt venni, amely során egy bizonyos pénzeszközt különítene el az Önkormányzat 5-10 millió forint értékben azoknak a beruházni illetve forgóeszköz hitel felvételt tervező vállalkozók számára, akik ezt igénybe veszik. Elmondja, hogy rendkívül alacsonyak a kamatok a vállalkozásfejlesztésben, viszont a cél az városi szinten, hogy munkahelyek legyenek teremtve. Meggyőződése, hogy ha egy vállalkozó megfelelő üzleti tervvel hitelt vesz fel, és ennek következtében ez a 2-3,5 %-os hitelkamata még 2 %-al csökkenne akkor a vállalkozók szinte kamat nélkül tudnák a fejlesztéseket meglépni a városban is. Azért célozta polgármester úr irányába a végrehajtást, mert ez pénzügyileg is egy kidolgozást igénylő program. Előterjesztésének az a célja, hogy a városban ez a folyamat el tudjon indulni és a vállalkozók munkahelyteremtés szempontjából kedvező finanszírozáshoz tudjanak jutni. Elmondja, hogy az a kamattámogatás, amivel segítve lennének a vállalkozók, önkormányzati adó formájában is visszajönne.

Ferencz Gyula képviselő-testületi tag elmondja, hogy a mikro- és kisvállalkozások hitelezéséről személyes tapasztalatai vannak. Ezek a vállalkozások 6-8-10 millió forint hitelt nem nagyon kapnak a bankoktól. Nagyon örülne, ha a Vállalkozásfejlesztési Alapítvány elintézné a bankoknál, hogy a vállalkozások egyáltalán kapjanak hitelt és ne csak a kamattámogatás legyen napirenden.

Bebes István polgármester elmondja, hogy az Ipari Park képviselői jártak nála és egyetlen egy szóval nem említettek a témával kapcsolatos dolgot, úgyhogy nem tudni, mekkora igény mutatkozik ez iránt ténylegesen. Úgy gondolja, hogy ha egy vállalkozás megkeresi a várost segítség miatt, senki nem utasítja vissza, akár egy megtárgyalt hitelhez kapcsolatos kamattámogatás területéről, vagy más együttműködésről van szó. Elmondja, hogy ha ezek tömegesen fognak előfordulni, és a vállalkozók azzal keresik meg az Önkormányzatot, hogy munkahelyteremtés helyett forgóeszköz hitelhez kívánnak kamattámogatást kapni, akkor úgy gondolja, hogy az nyitott kérdés lesz, megtárgyalják személyesen és a Képviselő-testület elé kerülhet a kérdés.

A Képviselő-testület Tompa Lászlónak napirend módosítására tett javaslatát 1 igen, 4 nem szavazattal és 7 tartózkodás mellett nem fogadja el.

Bebes István polgármester kéri, hogy szavazzanak a kiküldött napirendről.

A Képviselő-testület a javaslatot 11 igen és 1 nem szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

 Előterjesztő: **Bebes** **István** polgármester

1. Társadalmi-gazdasági program elfogadása

Előterjesztő: **Bebes István** polgármester

1. Fejlesztési célokhoz költségvetési fedezet biztosítása

Előterjesztő: **Bebes István polgármester**

Folyó ügyek:

1. Régióhő Kft. beszámolója, mérlegjelentése

Előterjesztő: **Bebes István polgármester**

1. Vasivíz Zrt. beszámolója

Előterjesztő: **Bebes István polgármester**

1. Müllex-Körmend Kft. beszámolója

Előterjesztő: **Bebes István** polgármester

1. Nyugat-Pannon Fejlesztési Zrt. beszámolója

Előterjesztő: **Bebes István** polgármester

1. Képúti ligetet feltáró út sorsának rendezése

Előterjesztő: **Bebes István** polgármester

1. Otthon Melege Program kapcsán benyújtandó pályázat végett döntéshozatal

Előterjesztő: **Bebes István** polgármester

1. Javaslat civil szervezetek működésének, programjainak 2015. évi támogatására

Előterjesztő: **Bebes István** polgármester

1. A bírósági ülnökök választása

Előterjesztő: **Bebes István** polgármester

1. Hősök napja városi megemlékezés előkészítése

Előterjesztő: **Bebes István** polgármester

1. Nemzeti Összetartozás Napja városi ünnepség előkészítése

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes** **István** polgármester

Bebes István polgármester elmondja, hogy március 30-án részt vett a Batthyány Örökségközpont kialakításáról szóló szakmai kerekasztal rendezvényen, a Kastély együttes és a kert teljes körű megújítására irányuló tartalmi és tudományos ötletek információ cseréjén, szakterületek közötti kapcsolatépítésen. Április 1-én megbeszélést folytatott a Vas Megyei Törvényszék elnökével a körmendi Járásbíróságról készült kiadvánnyal kapcsolatban. Április 2-án az Egis Nyrt. vezérigazgatójával volt tárgyalása. Április 7-17-ig szabadságát töltötte. Április 21-én részt vett a Vas Megyei Rendőrfőkapitányság szervezésében megtartott Járási Közbiztonsági Egyeztető Fórumon. Április 22-én a Miniszterelnökség és a CESCI támogatásával rendezett „Új lendület a határon átnyúló együttműködéseknek” című szemináriumon jelent meg. Április 23-án Informális Képviselő-testületi ülés volt, melyen ismertette a 2015-2019-es ciklusprogramot, valamint a Kastély fejlesztéséről kaptak tájékoztatást a képviselők. Április 24-én az 1965-ös árvíz 50. évfordulójára rendezett korabeli fotókból összeállított kiállítást nyitotta meg, és köszöntötte az ott megjelenteket. Április 25-én részt vett a Vas Megyei Rendőr-főkapitányság és a Vas Megyei Katasztrófavédelmi Igazgatóság Rendőrség, Tűzoltóság Napja alkalmából szervezett nyílt napon. Április 27-én megbeszélést folytatott az orvosi ügyeletről az Országos Mentőszolgálat Nyugat-Dunántúli Régiójának képviselőjével. Április 28-án a Generali Biztosító Zrt. körmendi képviseleti irodájának megnyitásán köszöntötte a megjelenteket. Ugyanezen a napon részt vett a II. világháború befejezésének 70. évfordulója alkalmából rendezett megemlékezésen. Április 29-én találkozott az Ipari Park új menedzsmentjével.

A Képviselő-testület a polgármester két időszak közötti beszámolóját 11 igen szavazattal, 1 tartózkodás mellett elfogadja.

**2./ Társadalmi-gazdasági program elfogadása**

Előterjesztő: **Bebes István** polgármester

 *(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy igyekezni kellett, hogy a társadalmi-gazdasági programot megpróbálják az országos programokkal egy szintre hozni, valamint Vas megye területfejlesztési programjához igazítani. Jelzi, hogy azokat a szempontokat is figyelembe kellett venni, amit az Integrált Településfejlesztési Stratégia megfogalmazása is magába foglal, és amelyek a város és a térség érdekeit is szolgálják. Öt, a programban markánsan megjelenő pontot említ meg. Az első a helyi kis- és középvállalkozások támogatása amit Körmend kiemelten kezel, ezért tesz, és erre költségvetési összegeket fordít. A Batthyány Örökségközpont komplex fejlesztéséről elmondja, hogy azokat a programokat kell folytatni a Kastéllyal kapcsolatban, amelyek már el lettek kezdve. Fontos még az infrastrukturális fejlesztések folytatása a városban, beleértve a víz- és csatornahálózat fenntartását, bővítését is. Az energiatakarékos gazdálkodásra való átállás támogatott cél a központi pályázatoknál, végül a városi közművagyon fenntartása, fejlesztése, bővítése és mindazon értékek, eredmények fenntartása, amelyeket már kivívott magának a város. Jelzi, hogy az előterjesztésben 11 pontban lettek összefoglalva a legfontosabb projektcélok, többek között a helyi gazdasági infrastruktúra fejlesztése, szociális gazdaság kiépítése, piactér megújítása, csapadékvíz elvezetés megoldása, kerékpárút építés és orvosi ügyelet fejlesztése.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Tompa László képviselő-testületi tag elmondja az előterjesztéssel kapcsolatban, hogy az I. pont alatt szerepel 2010-2014. közötti időszak célkitűzéseinek értékelése és megvalósítása. A legalsó bekezdésben az áll, hogy a Batthyány Kastély és Várkert fejlesztésére tett önkormányzati erőfeszítéseket sikerült elismertetni a kormánnyal. Kérdése, hogy hogyan sikerült elismertetni a kormánnyal, ha nem került be a Nemzeti Kastélyprogram első ütemébe a Kastély.

Bebes István polgármester válaszként elmondja, hogy az elmúlt időszak kastély programjai még nem zárultak le. A Forster Központ, amely elég sok kastéllyal szerepel, mindösszesen 1,5 milliárd forint összeget kap, amelyben a Körmendi Kastélynak szerepelni azért nem ildomos, mert az egy állami program, a Kastéllyal pedig egy önkormányzati programot kívánnak megvalósítani. A körmendi kastély méreteiben sem tagozódik be a Forster Központ által kezelt kastélyok sorába, hisz ott kis kastélyok jelennek meg, míg a körmendi kastély egyik legnagyobb műemléke. A körmendi kastélyprogram arra vár, hogy a kormány elismertesse azt az Európai Unióval, hogy ne húzza meg a határt a 1,5 milliárd forintos támogatásnál, hanem azt bővítse ki akár annak a háromszorosára. Elmondja, hogy jelen pillanatban megközelítőleg 1 milliárd forint fordítódik a Kastélyra, remélhetőleg ehhez állami források is fognak érkezni.

Auer Miklós képviselő-testületi tag elmondja, hogy az előterjesztés 4. pontjában a 2014-2019-es ciklus célkitűzései mind támogathatók, hiszen a Jobbik körmendi alapszervezetének profiljában is vannak ehhez hasonlóak. Véleménye, hogy a Kormányhivatalok és a Járások visszaállításával az önkormányzatiság jelentős mértékben csökkent, hiszen rengeteg vagyont vittek el szakembergárdával együtt. Így az önkormányzatok messzebb kerültek az emberektől, akik még mindig ide jönnek, holott az ügyeik nagy részét már a járások intézik. Egyetért azzal, hogy az intézményekről, iskolákról nem mondott le az Önkormányzat, bár az iskolák életére nagy befolyása nincs.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Ferencz Gyula képviselő-testületi tag az előterjesztés „Célokhoz rendelt intézkedések” című fejezetével kapcsolatban kérdezi, hogy az M8-az út kétszer két sávja helyett nem lenne-e célszerűbb a kétszer egy sávhoz ragaszkodni. További kérdésként teszi fel, hogy a Kastély komplexum üzemeltetésében az állam nyújt-e valamilyen segítséget.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester a közigazgatással kapcsolatban elmondja, hogy vannak nagyon jó elemei, melyek lehetővé teszik azt, hogy az emberek lehetőség szerint minél hamarabb meg tudják oldani a problémájukat. Megjegyzi, hogy az Önkormányzattól semmit nem vittel el, minden használatba van adva, a tulajdoni viszonyokban változás nem történt.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**33/2015.(IV.29.) önkormányzati határozat**

Körmend város Önkormányzata Képviselő-testülete az Önkormányzat 2014-2019. közti időszakra szóló társadalmi-gazdasági programját a melléklet szerinti tartalommal elfogadja.

**3./ Fejlesztési célokhoz költségvetési fedezet biztosítása**

Előadó: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy öt féle célra kér az Önkormányzat a Képviselő-testülettől fedezetet. Vannak, amelyek nem igényelnek önerőt, vannak, amelyek igényelnének, többek között a várkerti kamera felszerelése. Egyúttal tájékoztatja a Képviselő-testületet arról a szomorú eseményről, hogy a Várkertben lévő két szobrot leöntötte valaki festékkel. Bízik abban, hogy a rendőrség az elkövetőket el fogja kapni. Úgy gondolja tehát, hogy a kamera felszerelése indokolt, minél szélesebb körben. További célok között szerepel a Múzeumi állandó kiállítás bővítése, a Batthyány Örökségközpont kialakításához szükséges további tervező munkák megrendelése, amelyhez önerő biztosítása szükséges. Önerőt nem igénylő célként említi meg a családbarát munkahely kialakítását, valamint a járás székhely települések múzeumi szakmai támogatását.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Auer Miklós képviselő-testületi tag elmondja, hogy az előterjesztés 3. pontjával teljes mértékben egyetért, viszont a kamerarendszerrel kapcsolatban kérdezi, hogy lesz-e ember a kamera mögött, aki figyeli vagy esetleg archívum.

Tompa László képviselő-testületi tag elmondja, hogy a kamera elhelyezésével van problémája, mégpedig az, hogy az a kamera 1. 835.000 forintba kerül és csak a játszóteret fogja figyelni rögzített módon, tehát a korábban említett szobrokat nem, így ezt nem tudja támogatni. Azt szeretné kérni, hogy jelen határozati javaslatot pontonként szavazza meg a Képviselő-testület.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását. Elmondja, hogy amióta kiépült Körmenden az új kamerarendszer minden bűncselekmény tetten érhető, csak vissza kell keresni, mivel ezek a kamerák 30 napig megtartják a felvételeket.

Bebes István polgármester elmondja, hogy ha történik egy cselekmény, azt a visszakeresett felvételekkel lehet bizonyítani, így következményei is vannak. Ezeken dolgozik a rendőrség. Elmondja, hogy a várkerti kamera természetesen nem csak a játszóteret fogja figyelni. Az ismertetett összeg magába foglalja a rendőrségre való bekötést, és a működéshez minden feltételt biztosítani kell, jelentős vezetékelési és eszközigénye van a kamerának a helyszín miatt.

Bebes István polgármester szavazásra teszi fel az előterjesztés kamera elhelyezéséről szóló 1. pontját.

Körmend Város Önkormányzata Képviselő-testülete az előterjesztés 1. pontját 11 igen és 1 nem szavazattal támogatja.

Bebes István polgármester kéri az egységes határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**34/2015.(IV.29.) önkormányzati határozat**

1. Körmend Város Önkormányzata Képviselő-testülete az alábbi előirányzat módosításokat határozza el, amelyeket a soron következő költségvetési rendeletet módosító rendeletalkotás során is átvezet:
2. Az önkormányzat a Várkertben egy db. kamera elhelyezésére fedezetet biztosít 1.835eFt összegben az önkormányzat beruházási kiadási előirányzatának növelésével, a fejlesztési céltartalék előirányzatának csökkentése mellett.
3. Az önkormányzat a muzeális intézmények szakmai támogatására kiírt pályázati eljáráson való részvétel érdekében a pályázati önerőt biztosítja: az önkormányzat dologi kiadás előirányzata 3.900eFt-al nő, gazdálkodási tartalék előirányzata ezen összeggel csökken.
4. A Batthyányi Örökségközpont kialakításának további folytatásához szükséges tervek elkészítéséhez 15.240eft-ot biztosít a 2014. évi pénzmaradvány terhére.
5. Körmend Város Önkormányzata Képviselő-testülete

a.) A családbarát munkahely kialakítása pályázati céllal egyetért, támogatja annak megvalósítását.

1. „Járásszékhely települési önkormányzatok által fenntartott múzeumok szakmai támogatások” pályázati céllal egyetért, támogatja annak megvalósítását.

Határidő: folyamatos a szerződések megkötésére

Felelős: polgármester

**4./ Régióhő Kft. beszámolója, mérlegjelentése**

Előadó: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Kiemelné a beszámolóból, hogy elég keményen kellett dolgozni a Régióhő Kft.-nek ahhoz, hogy eredményes évet tudjon zárni, főként azért, mert a tartozások folyamatosan növekedtek. Tették ezt egy olyan időszakban, amikor komoly mértékben kellett figyelniük a fejlesztésekre is. Végül elmondja, hogy ez egy közös cég, három önkormányzat is tulajdonos, Körmend esetében évek óta pozitív a cég működtetése.

Auer Miklós képviselő-testületi tag elmondja, hogy a Régióhő Kft.-nek adott a Képviselő-testület kölcsönt, hogy a fejlesztéseket el tudja végezni. Kérdése, hogy azt rendezte-e már.

Bebes István polgármester válaszként elmondja, hogy úgy tudja, hogy a Régióhő Kft. már rendezte a tagi kölcsönt.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a beszámoló elfogadását.

Bebes István polgármester kéri a beszámoló elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**35/2015.(IV.29.) önkormányzati határozat**

Körmend város Önkormányzata Képviselő-testülete a Régióhő Regionális Hőszolgáltató Kft. 2014. évi mérlegbeszámolóját tulajdonosként elfogadja.

**5./ Vasivíz Zrt. beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az Önkormányzat jelentős tulajdonnal bír a cégben. Vízszolgáltatás biztosítása 203 településen, szennyvízelvezetési szolgáltatás pedig 103 településen működik. A társasággal kapcsolatban minden évben egyeztetésre kerülnek azok a fejlesztések, amelyeket folyamatosan próbálnak elvégezni. Számos olyan feladat van, ahol az együttműködést is ki kell alakítani. Elmondja, hogy vannak feladatok, amelyek a várossal kapcsolatosak, többek között a csapadékvíz elvezetési feladatok és a folyamatosan jelentkező fenntartási feladatok.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a beszámoló elfogadását.

Bebes István polgármester kéri a beszámoló elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**36/2015.(IV.29.) önkormányzati határozat**

Körmend város Önkormányzata Képviselő-testülete a Vasivíz Zrt. 2014. évi tevékenységéről készült beszámolót tulajdonosként elfogadja, az abban foglaltakat tudomásul veszi, egyúttal kéri a Vasivíz Zrt-t arra, hogy a jövőben is legyen a város partnere a körmendi vízbázist érintő karbantartási és felújítási, fejlesztési feladatok megvalósításakor.

**6./ Müllex-Körmend Kft. beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az Önkormányzat 5 % alatti részesedéssel bír ebben a gazdasági társaságban. Kétfelé válik a szolgáltatás, egyrészt működik a közszolgáltató Nonprofit cég, másrészt működik a másik cég is, ami főként jövedelemtermelő tevékenységet folytat. Utóbbinak tagja az Önkormányzat.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a beszámoló elfogadását.

Bebes István polgármester kéri a beszámoló elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**37/2015.(IV.29.) önkormányzati határozat**

Körmend város Önkormányzata Képviselő-testülete a Müllex-Körmend Kft. 2014. évi tevékenységéről készült beszámolót tulajdonosként elfogadja, az abban foglaltakat tudomásul veszi.

**7./ Nyugat-Pannon Fejlesztési Zrt. beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ennél a cégnél még kevesebb részesedése van az Önkormányzatnak, mégis idén nagy jelentősége van, hiszen olyan együttműködést tudtak kialakítani, amellyel a Városgondnokság gépparkját tudták növelni.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a beszámoló elfogadását.

Bebes István polgármester kéri a beszámoló elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**38/2015.(IV.29.) önkormányzati határozat**

Körmend város Önkormányzata Képviselő-testülete a Nyugat-Pannon Fejlesztési Zrt. 2014. évi tevékenységéről készült beszámolót tulajdonosként elfogadja, az abban foglaltakat tudomásul veszi.

**8./ Képúti ligetet feltáró út sorsának rendezése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az egész feltáró út sorsa hosszú évek óta rendezetlen kérdés, ezért az a javaslat született, hogy az Önkormányzat megvásárolja a tulajdonostól azt a területet, így saját tulajdonon már meg lehet valósítani a csapadékvíz elvezetést is.

Auer Miklós képviselő-testületi tag elmondja, hogy az út karbantartása a vállalkozó dolga lett volna, de egyetért a határozati javaslattal.

Bebes István polgármester elmondja, hogy nem szereti, amikor magánberuházásban megvalósul egy dolog, és azután az Önkormányzatot vonják felelősségre elmaradt munkarészek miatt. De az ott élőket hagynánk magukra, ha nem kezelnénk ezt a kérdést ezért kötelessége az Önkormányzatnak a döntés.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete 12 igen szavazattal elfogadja, és a következő határozatot hozza:

**39/2015.(IV.29.) önkormányzati határozat**

Körmend város Önkormányzata Képviselő-testülete elfogadja a körmendi 1491/102 hrsz-ú, 2447 m2 területű ingatlan tulajdonosának, Szabó Lajosnénak az eladási ajánlatát, és a szóban lévő körmendi 1491/102 hrsz-ú ingatlant 300.000 Ft. összegért megvásárolja a tulajdonostól, melynek fedezetét a 2015. évi költségvetés Képúti liget útterület kialakítása csapadékvíz elvezetéssel költségvetési előirányzata terhére biztosítja.

Körmend, 2015. április 8.

Felelős: jegyző szerződés előkészítéséért

Határidő: 2015. május 31. szerződéskötésre

**9./ Otthon Melege Program kapcsán benyújtandó pályázat végett döntéshozatal**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ahhoz, hogy az Önkormányzat lehetőséghez jusson, társasházi döntést is kell majd hozni a tervek felújítására, valamint önkormányzati döntést a fedezet átadására.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását, valamint elmondja, hogy a Képviselő-testületnek intézkednie kell, hogy a felújítás után ne kerülhessen még egyszer ilyen állapotba az épület, mert ez megengedhetetlen.

Bebes István polgármester elmondja, hogy az épületnek van egy kezelője, akinek keményen oda kell hatnia, hogy az önkormányzati tulajdonú lakások felhasználása megfeleljen a követelményeknek.

Csák Tamás képviselő-testületi tag a Társadalmi és Ifjúsági Ügyig Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete 12 igen szavazattal elfogadja, és a következő határozatot hozza:

**40/2015.(IV.29.) önkormányzati határozat**

1. A Körmend, Bartók Béla Ltp. 5. számú Társasház tulajdonosa, Körmend város Önkormányzata –társasházi közgyűlési döntésként – jóváhagyja azt, hogy a Társasház által a Nemzeti Fejlesztési Minisztérium által kiírt Otthon melege program, Társasházak energiamegtakarítást eredményező korszerűsítésének, felújításának támogatása alprogramra benyújtandó pályázathoz kapcsolódóan a Társasház a műszaki felmérési és tervezési munkát megrendelje bruttó 4.200 e Ft. összegben.
2. Körmend város Önkormányzata Képviselő-testülete jóváhagyja azt, hogy az Önkormányzat 2015. évi költségvetési rendeletének a Bartók Béla Ltp. 5. számú épület tervezésére előirányzott összegből 3.307.087 Ft. összeg és ezen összeg ÁFA tartalma, azaz összesen 4.200 e Ft. átadásra kerüljön Körmend, Bartók Béla Ltp. 5. számú Társasház részére.

Felelős: pályázat benyújtásáért Társasház

pénzügyi rendezésért pénzügyi irodavezető

**10./ Javaslat civil szervezetek működésének, programjainak 2015. évi támogatására**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Testület ebben az évben is biztosított lehetőséget a civil szervezetek támogatására. Sok igény érkezett és a Képviselő-testületnek döntenie kell a támogatások felhasználásáról.

Csák Tamás képviselő-testületi tag elmondja, hogy az előterjesztésben látható a 100.000 forint feletti összegekre tett javaslatok és a 100.000 forint alattiakat is több körben tárgyalták. Figyelembe vették azt is, hogy melyik szervezetnél van jubileumi évforduló, illetve, hogy milyen részben vesznek részt a városi rendezvényeken. A Társadalmi és Ifjúsági Ügyig Bizottság véleményét tolmácsolva támogatja a határozati javaslat elfogadását.

Ferencz Gyula képviselő-testületi tag elmondja, hogy a profitorientált szervezeteket nem szeretné támogatni, például az Alterábát sem.

Tompa László képviselő-testületi tag elmondja, hogy a Körmendi Mátyás Király Utcai Óvoda és Bölcsőde, illetve az Olcsai Iskola Gyermekeiért Alapítvány nagyon kis összegeket igényelnek. Kérdése, hogy nem lehetne-e legalább az igényelt összeg felét odaadni nekik, hiszen ez nem profitorientációról, hanem a gyermekek neveléséről szól.

Bebes István polgármester válaszként elmondja, hogy mindegyik ilyen típusú alapítvány támogatáshoz jut. De az Önkormányzat is úgy látta jónak, ha megpróbálnak olyan lehetőséget találni mindenki számára, hogy minél jobban kielégítsék a kérésüket. A profitorientáltsággal kapcsolatban elmondja, hogy ha az a vélemény, hogy az ifjúság programjainak támogatása fontos, akkor el kell vonatkoztatni attól, hogy valami profitorientált vagy sem. Körmend hírnevét országos szintre emelte az Alterába rendezvény, nyugodtan meg lehet nézni azt, hogy Sopron mennyivel támogatja a VOLT fesztivált évente.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete 11 igen szavazattal és 1 tartózkodás mellett elfogadja, és a következő határozatot hozza:

**41/2015.(IV.29.) önkormányzati határozat**

Körmend Város Önkormányzatának Képviselő-testülete az általa kiírt pályázati felhívásra beérkezett kulturális, sport és szociális célzatú támogatási igényeket megismerve, a beérkezett pályázatokat, valamint a kiemelt közösségeket - a Társadalmi és Ifjúsági Ügyek Bizottsága javaslatát is figyelembe véve – a mellékelt táblázatban foglaltak szerint részesíti támogatásban.

**Határidő:** ÁHT szerint – támogatási szerződések megkötése

**Felelős:** polgármester

|  |
| --- |
| **,****Kulturális pályázatok 2015. 100e Ft-os határig** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Kölcsey Diákszervezet** | Rendben | **100** | 0 | X |  |
|  | *Téma hét és Nyelvi hét megrendezése* |  |  |  |  |  |
| 2. | **Bóbita Bábcsoport** | Rendben | **100** | 0 | X |  |
|  | *Drámatábor megszervezése. Új bábszínpad, új bábok beszerzése.*  |  |  |  |  |  |
| 3. | **Faludi Ferenc Könyvtár** | Rendben | **90** | 90 | X |  |
|  | 3 db olvasótábor megrendezése |  |  |  |  |  |
| 4. |  **Körmendi Kolping Család** | Rendben | **50** | 0 | X |  |
|  | Körzeti Ifjúsági Találkozó. Zarándoklat Pinkakertesre.  |  |  |  |  |  |

**Mindösszesen: 340.000,- Ft**

|  |
| --- |
| **Szociális pályázatok 2015. 100e Ft-os határig** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Őrségi AE klub** | Rendben | **90** | 50 | X |  |
|  | Rába parti fórum megrendezése. Nyíregyházi és sárvári rendezvényeken való részvétel. Adventi ünnepség megrendezése. Kerékpártúra szervezése. |  |  |  |  |  |

**Mindösszesen: 90.000,- Ft**

|  |
| --- |
| **Sport pályázatok 2015. 100e Ft-os határig** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Tehetséggondozás Gyermekeinkért Alapítvány (Somogyi iskola)** | Rendben | **60** | 0 | X |  |
|  | Somogyi Kupa Nemzetközi Labdarúgó Teremtornára serlegek, különdíjak, érmek, oklevelek készítése. |  |  |  |  |  |
| 2. | **Kék Üstökös Sportegyesület** | Rendben | **100** | 50 | X |  |
|  | "Hulló Csillagok" öregfiú labdarúgó torna megrendezése 9. alkalommal. Duatlon B kategóriás Diákolimpia Vas megyei döntőjének megrendezése 15. alkalommal. |  |  |  |  |  |
| 3. | **Modell és Makettépítő Klub Körmend** | Rendben | **50** | 50 | X |  |
|  | Versenyeken, rendezvényeken való részvétel |  |  |  |  |  |
| 4. | **Kölcsey Ferenc Gimnázium DSE** | Rendben | **100** | 0 | X |  |
|  | Gyermekek versenyeztetése. Sportudvar karbantartása. Labdafogó háló kicserélése.  |  |  |  |  |  |

**Mindösszesen: 310.000,- Ft**

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Batthyány Lovas Bandérium Hagyományőrző Közhasznú Egyesület** | Rendben | **500** | 300 | X |  |
|  | Hadi ruházat, fegyverzet fejlesztése. Lovak takarmányozása, ápolása. Kiállítás szervezése az alapítás 10. évfordulójára |  |  |  |  |  |
| 2. | **Városi Fúvószenekar Egyesület** | Rendben | **2306** | 1100 | X |  |
|  | Ruházat fejlesztése. Menetinduló mappák beszezése. Utazási költségek.  |  |  |  |  |  |
| 3. | **Dienes Lajos Alapítvány** | Rendben | **120** | 0 | X |  |
|  | Tavaszváró Tündér és Manó Fesztivál megrendezése az óvódásoknak. |  |  |  |  |  |
| 4. |  **Szent György Közösségfejlesztő Egyesület** | Rendben | **1000** | 600 | X |  |
|  | Felsőberki és horvátnádaljai kulturális nap megrendezése. Horvátnádaljai és felsőberki idősek napja megrendezése. Gyermekprogramok szervezése. Közösségi szintér működtetése. |  |  |  |  |  |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 5. | **Körmendi Kulturális Műhely Egyesület** | Rendben | **350** | 250 | X |  |
|  | Kaszinó estek megrendezése. Körmendi Figyelő című folyóirat kiadása.  |  |  |  |  |  |
| 6. | **Németh Zsolt** | Új pályázó | **500** | 200 | X |  |
|  | HD minőségű, többkamerás felvétel és DVD készítése a Körmendi Napok eseményeiről. Összegző DVD készítése a körmendi kosárlabdázás 50. évfordulójára rendezett eseményekről. |  |  |  |  |  |
| 7. | **Alterába Szolgáltató Kft.** | Rendben | **1460** | 550 | X |  |
| a) | Ingyenes Városi gyermeknap megrendezése. |  | 190 |  |  |  |
| b) | Alterába Fesztiválhoz kapcsolódó marketingtevékenység, eszközbérlés |  | 1270 |  |  |  |
| 8. |  **dr. Hameed Abdel** | Új pályázó | **200** | 0 | X |  |
|  | Szudáni Napok megrendezése |  |  |  |  |  |

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 9. | **Kanizsa József** | Új pályázó | **200** | 0 | X |  |
|  | Szivárvány alatt- A Rába-parti Körmend című könyv 400db-ban történő megjelentetése.  |  |  |  |  |  |
| 10. | **Keresztény Értelmiségek Szövetsége Körmendi Csoportja** | Rendben | **136** | 100 | X |  |
|  | Ismeretterjesztő előadások szervezése. Előadók tiszteletdíjának, útiköltségének finanszírozása. |  |  |  |  |  |
| 11. | **Körmendi Mátyás Király Utcai Óvoda és Bölcsőde** | Rendben | **120** | 0 | X |  |
|  | Mihály Napi Vásár és Forgatag elnevezésű rendezvényhez kapcsolódó anyagköltségek, fellépői díjak. |  |  |  |  |  |
| 12. |  **KASZT** | Rendben | **1750** | 310 | X |  |
|  | 4 új előadáshoz kapcsolódó rendezői tiszteletdíjak. 20 éves jubileumi kiadvány elkészítése. Vitrin elkészítése, amelybe a társulat eddigi szakmai elismeréseit gyűjtenék. Útiköltségek.  |  |  |  |  |  |

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 13. | **Rózsa Miklós** | Rendben | **700** | 300 | X |  |
|  | Szabadtéri zenés rendezvények, megemlékezések tartása, Rába-parti Rock Maraton megrendezése |  |  |  |  |  |
| 14. | **Senior Néptáncegyüttes** | Rendben | **500** | 300 | X |  |
|  | 10 év-10 program elnevezésű rendezvénysorozat megrendezése. Táncház, népzenei koncert, Jubileumi műsor. Szakmai továbbképzéseken való részvétel, A 2014. évben megkezdett ruházat megújítás folytatása. Stúdiófelvétel készítése |  |  |  |  |  |
| 15. | **Olcsai Iskola Gyermekeiért Alapítvány** | Rendben | **150** | 0 | X |  |
|  | Színház és mozilátogatás. Múzeumpedagógiai foglalkozások. Kulturális versenyek megrendezése.  |  |  |  |  |  |
| 16. |  **Magyar-Holland-Német Baráti Kör Egyesület** | Rendben | **250** | 100 | X |  |
|  | Testvérvárosi polgárokhoz kapcsolódó programok szervezése.  |  |  |  |  |  |

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 17. | **Bereki Bárkás Egylet Egyesület** | Rendben | **480** | 350 | X |  |
|  | Rába takarítás. Magyar Vízitúrázás Napja. Csákány-Körmend Kajak-Kenu Futam megrendezése. Csónakfelvonulás megrendezése. XX. Rába Maraton megrendezése.  |  |  |  |  |  |
| 18. | **Körmendi Vegyeskar Egyesület** | Rendben | **1020** | 600 | X |  |
|  | Fellépő ruhák megújítása. Várkoncert és Adventi habgverseny megrendezése. Kellékek, mappák, kották vásárlása. Kellékek, mappák, kották vásárlása.  |  |  |  |  |  |
| 19. | **Béri Balogh Ádám Táncegyüttes** | Rendben | **2923** | 900 | X |  |
|  | Eszköztár felújítása, Ifjúságnevelési projekt megvalósítása, Májusfakitáncolás megrendezése, Nemzetközi Néptáncgála megrendezése, kultúrdiplomáciai tevékenység |  |  |  |  |  |
| 20. |  **Nagy Kornél Gábor** | Új pályázó | **1300** | 0 | X |  |
|  | Gólyák és Rába ismeretterjesztő vetélkedő |  |  |  |  |  |

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 21. | **Körmendi Kulturális Központ Múzeum és Könyvtár** | Rendben | **905** | 0 | X |  |
| a) | 15 db sörgarnitúra vásárlása |  | 375 |  |  |  |
| b) | Bárkaház kikötőjének felújítása |  | 380 |  |  |  |
| c) | 8. Szudáni Nap- kiállítás és koncert megrendezése |  | 150 |  |  |  |
| 22. | **Csaba József Honismereti Egyesület** | Rendben | **340** | 250 | X |  |
|  | Várostörténeti Akadémia 6-7 előadással. Kiállítás rendezése az 1965-ös Rábai árvízről. József Attila szavalóverseny lebonyolítása. Városi kiadványok, képeslapok megjelentetése.  |  |  |  |  |  |
| 23. | **Dr. Batthyány-Strattmann László Múzeum** | Rendben | **600** | 400 | X |  |
| a) | Így éltek eleink múzeumi tábor megszervezése 20-25 fő részére |  | 300 |  |  |  |
| b) | Testis Temporis sorozat 29. füzetének megjelentetése. |  | 300 |  |  |  |

|  |
| --- |
| **Kulturális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 24. | **Régió Hagyományőrző Egyesület** | Rendben | **360** | 250 | X |  |
|  | Tavaszünnep megrendezése. Jurta és hagyományőrző felszerelések fejlesztése. Új honlap készítése. Íjász toborzó napok szervezése |  |  |  |  |  |
| 25. | **Ispotály Kör** | Új pályázó | **459** | 50 | X |  |
|  | Előadások szervezése |  |  |  |  |  |

**Mindösszesen: 18.629.000,- Ft**

|  |
| --- |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Körmend VSE, Körmend, Teleki u.**  | Rendben | **900** | 600 | X |  |
|  | 2 csapat bajnoki rendszerben történő versenyeztetése. Az önkormányzat tulajdonában lévő sporttelep karbantartása. Sportöltöző fenntartása.  |  |  |  |  |  |
| 2. | **Körmendi DMTE Sportegyesület** | Rendben | **10000** | 2200 | X |  |
|  | Terembérleti díjak. Nevezéssel kapcsolatos díjak. Utazással összefüggő költségek. Utánpótlás versenyek.  |  |  |  |  |  |
| 3. | **DINAMICA SE**  | Rendben | **3300** | 2400 | X |  |
|  | Versenyeztetés. Minősítő vizsgákon való részvétel. Edzőtáboroztatás. Elhasznált felszerelések pótlása. Házi versenyek szervezése. Családi nap szervezése. Fűnyíró traktor vásárlása. |  |  |  |  | Az egyesület vállalta, hogy társadalmi munkában elvégzi a Batthyány Kastély oldalkertjének rendben tartását. Melyet éves szinten 20 alkalommal elvégez. Ehhez azonban szükséges a megfelelő eszközök beszerzése |

|  |
| --- |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 4. | **Budai Tekevendéglő SE** | Rendben | **300** | 150 | X |  |
|  | Csapat NB III.-as szerepeltetése. Ifjúsági játékosok versenyeztetése. Városi bajnokság megrendezése.  |  |  |  |  |  |
| 5. | **Basketball Körmend Sport Kft.** | Rendben | **4500** | 4180 | X |  |
|  | Mérkőzések lebonyolítása, valamint az Eurochallenge nemzetközi tornán való részvételhez. |  |  |  |  |  |
| 6. | **Y09 Postagalamb Sport Egyesület** | Rendben | **250** | 100 | X |  |
|  | Versenyek rendezése. Galambok tartása. Állategészségügyi költségek. Szállítási költségek.  |  |  |  |  |  |
| 7. | **Kék Sünik ULC Körmend Egyesület** | Rendben | **1000** | 200 |  |  |
|  | A 6 korcsoportban közel 90 gyermek versenyeztetése, sportolási feltételeinek megteremtése. Terembérleti díjak, utazási költségek. Alsóberki labdarúgópálya karbantartása. Hagyományosnak számító Nemzetközi Gyermektornák megrendezése. Játékvezetői díjak. Kisbusz törlesztőrészletének fizetése. |  |  |  |  |  |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 8. | **Körmendi Téglagyári SE** | Rendben | **1000** | 600 | X |  |
|  | Felnőtt és utánpótlás csapatok versenyeztetése. Sportpálya és annak környezetének karbantartása. Fiatalok sportolási lehetőségeinek biztosítása. |  |  |  |  |  |
| 9. | **Dienes Lajos Alapítvány** | Rendben | **125** | 0 | X |  |
|  | Napsugár Játszóparkba történő kirándulás. Utazási költség, belépő díjak.  |  |  |  |  |  |
| 10. | **Körmendi Kosárlabdáért Közhasznú Egyesület** | Rendben | **6500** | 6000 | X |  |
|  | TAO támogatáshoz önrész biztosítása. Városi kosárbajnokság lebonyolítása. Streetball megrendezése. |  |  |  |  |  |
| 11. | **KV. Birkózó SE** | Rendben | **145** | 140 |  |  |
|  | Versenyeztetés, területi, valamint országos szinten. Edző bábú beszerzése.  |  |  |  |  |  |

|  |
| --- |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 12. | **Körmendi Teke SE** | Rendben | **150** | 150 | X |  |
|  | Utazási költségek. Játékvezetői díjak. Nevezési díjak, sportorvosi költségek. |  |  |  |  |  |
| 13. | **Körmendi Vívó Sport Club** | Rendben | **230** | 200 | X |  |
|  | Edzés és versenyzési lehetőségek megteremtése. Elavult sporteszközök lecserélése |  |  |  |  |  |
| 14. | **Körmendi Vasparipa Egyesület** | Rendben | **400** | 180 | X |  |
|  | Így jártak eleink elnevezésű kiállítás megrendezése. Hagyományosnak számító augusztusi Motoros találkozó lebonyolítása. Hazai, valamint nemzetközi motoros, valamint autós találkozókon való részvétel. |  |  |  |  |  |
| 15. | **Kölcsey Diákszervezet** | Rendben | **380** | 0 |  |  |
|  | Téli sportolási lehetőségként a gyermekek korcsolyázásának biztosítása. Útiköltség, belépő, eszközbérlés a szombathelyi jégpályán. Diákolimpián versenyző csapatok utaztatása. |  |  |  |  |  |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 16. | **Körmendi Football Club** | Rendben | **7000** | 6300 | X |  |
|  | Strandfoci megrendezése a Rába parton. Felnőtt és utánpótlás csapatok versenyeztetése. Eszközfejlesztés, sportszakemberek díjazása, felkészülési tornák, edzőtáborok megvalósítása. Öntözőrendszer kiépítése, pályák karban tartása, lelátó minőségének javítása. |  |  |  |  |  |
| 17. | **Molnár József és Molnárné Tóth Szilvia** | Új pályázó | **560** | 200 | X |  |
|  | Hazai, valamint nemzetközi íjászversenyeken való indulás.Ezek között szerepel Európa- valamint Világbajnokság is.  |  |  |  |  |  |
| 18. | **Rendészeti Sportegyesület**  | Új pályázó | **150** | 100 | X |  |
|  | 5 napos Sport és rendvédelmi tábor a tagságnak, azok hozzátartozóinak, kb 40-50 résztvevővel.  |  |  |  |  |  |

|  |
| --- |
| **Sport pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 19. | **Szollár János** | Rendben | **317** | 200 | X |  |
|  | Iron Cross Tour körmendi rendezvény. 2015. június 27.  |  |  |  |  |  |
| 20. | **Olcsai Iskola Gyermekeiért Alapítvány** | Rendben | **150** | 0 | X |  |
|  | Iskolai sporteszközök beszerzése. Molnár Levente sportoló versenyeztetésének támogatása.  |  |  |  |  |  |

**Mindösszesen: 37.357.000,- Ft**

|  |
| --- |
| **Szociális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 1. | **Vas Megyei Vöröskereszt Körmendi testületi szerve** | Rendben | **170** | 100 | X |  |
|  | Városi idősen napja megrendezése. Hátrányos helyzetű gyermekek táboroztatása. Gyermeknap megrendezése.  |  |  |  |  |  |
| 2. | **Mozgássérültek Vas megyei Egyesülete Körmendi csoport** | Rendben | **150** | 70 | X |  |
|  | Közösségi összejövetelek. Kirándulás, Karácsonyi ünnepi összejövetel. |  |  |  |  |  |
| 3. | **Körmendi Cukorbetegek Közhasznú egyesülete** | Rendben | **150** | 100 | X |  |
|  | Opel gyárlátogatás, Gulyásparti megrendezése, Kirándulás Veszprémbe |  |  |  |  |  |
| 4. | **Vk. Nyugdíjas klub** | Rendben | **250** | 150 | X |  |
|  | 10 db klubfoglalkozás, Nyugdíjas klubkarácsony megrendezése |  |  |  |  |  |

|  |
| --- |
| **Szociális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 5. | **Szociális Szolgáltató és Információs Központ** | Rendben | **626** | 430 | X |  |
| a) | *Fogyatékosok Nappali Intézménye* |  | 175 |  |  |  |
|  | Látogatás a Csodaszarvas Tájparkba, szabadtéri főzések megvalósítása |  |  |  |  |  |
| b) | *Szenvedélybetegek Nappali Intézménye* |  | 95 |  |  |  |
|  | Látogatás a Csodaszarvas Tájparkba, Kirándulás Celldömölkre és a Ság-hegy környékére |  |  |  |  |  |
| c) | *Idősek Nappali Ellátása* |  | 190 |  |  |  |
|  | Kirándulás, rönöki nyugdíjas találkozó, Idősek naprja, kerti party, Idősek karácsonya |  |  |  |  |  |
| d) | *Családsegítő Szolgálat* |  | 125 |  |  |  |
|  | Húsvéti játszóház, Kirándulás, Mikulás és karácsonyi ünnepség |  |  |  |  |  |
| e) | *Gyermekjóléti Szolgálat* |  | 91 |  |  |  |
|  | Látogatás a celldömölki Gyógy- és Vulkánfürdőbe, Játszóház, Mikulás ünnepség |  |  |  |  |  |

|  |
| --- |
| **Szociális pályázatok 2015. 100e Ft felett** |
| **Ssz.** | **Pályázó megnevezése, a pályázat rövid tartalma** | **Elszámolás** | **Igényelt támogatás eFt** | **Javasolt támogatás eFt** | **Nyilatkozat** | **Megjegyzés** |
| 6. | **Fentős Eszter a Fészek Kör képviseletében** | Rendben | **350** | 100 | X | A pályázati összegen túl egy fő részmunkaidő foglalkoztatását kérik.  |
|  | Előadások szervezése. Szakkönyvek vásárlása, |  |  |  |  |  |

**Mindösszesen: 1.696.000,- Ft**

**11./ Bírósági ülnökök választása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az utolsó választás 2011-ben történt. Kéri a Képviselő-testületet, hogy hozza meg a döntést, hogy a működőképesség biztosítva legyen.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete 12 igen szavazattal elfogadja, és a következő határozatot hozza:

**42/2015.(IV.29.) önkormányzati határozat**

Körmend Város Önkormányzata Képviselő-testülete a bírák jogállásáról és javadalmazásáról szóló 2011. évi CLXII. törvény alapján a Körmendi Járásbíróságra az alábbi személyeket ülnöknek választja meg:

1. **Széplaki Tamásné** (szn.: Varga Andrea Borbála, sz.: Szombathely 1984.02.15.an.: Kametler Éva) 9900 Körmend, Széchényi utca 12/7.
2. **Sesták Klára** (szn.: Antal Klára, sz.:Craesti, 1956.04.25. an.: Csiki Klára) 9952 Gasztony, Szük u.1.)
3. **Lukács Gyula** (szn.: Lukács Gyula, sz.: Szombathely, 1958.07.27. an.: Pék Margit) 9900 Körmend, Bartók Béla ltp. 8/A.,
4. **Sabáli László Józsefné** (szn.: Tóth Ildikó, sz.:Szombathely, 1946.12.30. an.: Kováts Margit) 9900 Körmend, Deák Ferenc u. 4.III./9.) nyugdíjas pedagógust,
5. **Zsámár Miklós** (sz.: Zsámár Miklós,sz.: Körmend, 1953.11.06. an.: Agg Etelka) 9900 Körmend, Juhar u. 8.,
6. **Kemény Sándor Lajosné** (szn.: Simon Eleonóra Ilona, sz.: Celldömölk, 1952.06.07. an.: Rózsa Ilona) 9900 Körmend, Bartók Béla Ltp. 2/A. I/3.,
7. **Szekeres Gábor Györgyné** (sz.: Somogyi Judit, sz.: Körmend, 1948.05.28. an.: Tóth Ilona) 9900 Körmend, Templom u. 10.,
8. **Pusztai Ferenc** (szn.: Pusztai Ferenc,sz.: Körmend,1955.10.28.an.: Elek Vilma) 9900 Körmend, Bástya u.24. II./4. pedagógust,

A megválasztott személyek a törvényi feltételeknek megfelelnek. A Képviselő-testület felkéri a Polgármestert arra, hogy a jelölést, az elfogadó nyilatkozatot és az erkölcsi bizonyítványt juttassa el a Körmendi Járásbírósághoz (9900 Körmend, Szabadság tér 4.)

Felelős: Dr. Stepics Anita jegyző

Határidő: értesítésre azonnal

**12./ Hősök napja városi megemlékezés előkészítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést, kéri a javaslatok megtételét.

Csák Tamás képviselő-testületi tag a Társadalmi és Ifjúsági Ügyek Bizottságának javaslatát tolmácsolva Laczó Tamást kérné fel a megemlékezés szónokának.

Auer Miklós képviselő-testületi tag az ünnepség szónokának Bana Tibor országgyűlési képviselőt, a Jobbik Magyarországért Mozgalom Vas megyei elnökét javasolja.

Bebes István polgármester szavazásra teszi fel először a módosító javaslatot, miszerint Bana Tibor legyen a megemlékezés szónoka.

Körmend Város Önkormányzata Képviselő-testülete a javaslatot 1 igen, 3 nem és 8 tartózkodás mellett elutasítja a javaslatot.

Bebes István polgármester szavazásra teszi fel a Társadalmi és Ifjúsági Ügyek Bizottsága által tett javaslatot, miszerint Laczó Tamás legyen a megemlékezés szónoka.

Körmend Város Önkormányzata Képviselő-testülete 11 igen és 1 nem szavazattal elfogadja, és a következő határozatot hozza:

**43/2015.(IV.29.) önkormányzati határozat**

Körmend város Önkormányzata Képviselő-testülete a Nemzeti Összetartozás Napja alkalmából 2015. június 4-én rendezendő megemlékezés szónokául Laczó Tamást kéri fel tisztelettel.

**11./ Nemzeti Összetartozás Napja városi ünnepség előkészítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottsága döntését tolmácsolva Bebes István polgármestert javasolja a megemlékezés szónokának.

Auer Miklós képviselő-testületi tag elmondja, hogy éveken keresztül javasolta a 16 óra 30 perces időpontot, és jelzi, hogy nem ünnepelni, hanem megemlékezni szeretnének.

Bebes István polgármester elmondja, hogy véleménye szerint az előterjesztésben lehet írni a városi megemlékezés kifejezést. Bízik benne, hogy a részvételt illetően mindenki felülvizsgálja az álláspontját. Köszöni a felkérést a bizottságtól, és reméli, hogy mindenki részt fog venni a megemlékezésen.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal és 1 tartózkodás mellett elfogadja, és a következő határozatot hozza:

**44/2015.(IV.29.) önkormányzati határozat**

Körmend város Önkormányzata Képviselő-testülete a Hősök Napja alkalmából 2015. május 31-én rendezendő megemlékezés szónokául Bebes István polgármestert kéri fel tisztelettel.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Tompa László képviselő-testületi tag az interpellációra kapott választ elfogadja és külön meg szeretné köszönni a Bástya utcába kihelyezett táblákat.

Auer Miklós képviselő-testületi tag az interpellációra kapott választ elfogadja.

Geosics László képviselő-testületi tag az interpellációra kapott választ elfogadja.

Tóth Gábor képviselő-testületi tag az interpellációra kapott választ elfogadja.

Faragó Gábor képviselő-testületi tag az interpellációra kapott választ elfogadja.

**Interpellációk:**

**Czvitkovics Gyula képviselő-testületi tag** elmondja, hogy a Nap utcai parkolóban van egy fa, amely fagyönggyel szennyezett, ennek a kivágását kéri.

**Geosics László képviselő-testületi tag** elmondja, hogy a Hunyadi utca 12. szám alatti ház lakója jelezte, hogy az ő kertjének a végénél a szomszédos óvoda területén két nagy nyírfa van, ami ősszel a falevélhullás miatt rengetek munkát ad az ott élőknek, nyáron pedig a pollenkibocsátás miatt zavaró. Erre a problémára kellene megfelelő megoldást találni.

Továbbá szeretné javasolni, hogy ameddig a várkertben nem történik meg a kamerarendszer felszerelése, addig a Szombathelyen működő készenléti rendőrséget igénybe lehetne venni, mert vannak körmendi tagjai is. Gyalogos szolgálatot látnak el, mindenféle jogkörrel, tehát helyszínen büntethetnek is.

**Ferencz Gyula képviselő-testületi tag** elmondja, hogy a Bástya utcai kátyúkat szeretné eltüntettetni, illetve a hétemeletestől a Bástya utcába vezető útnál meg van süllyedve, ami miatt problémás a közlekedés.

Elmondja, hogy a Bástya utcában elkészültek a forgalmi táblák, melyek nem minden esetben tükrözik azt, amit a Képviselő-testület meghatározott.

A Vas Népében megjelent a vállalkozástámogatással kapcsolatban egy írás, ami teljesen másról szólt, mint amiről a Képviselő-testület határozott.

Elmondja, hogy elkezdődött a kórházban az átalakítás és korszerűsítés. Nagyon sok ember kérése, hogy valamilyen formában legyen elérhető Körmenden is sürgősségi ellátás, hogy sérülés esetén ne kelljen Szombathelyre utazni és több órát várni.

**Bebes István polgármester** a táblák kihelyezésével kapcsolatban elmondja, hogy a Városgondnokság vezetőjével ki kell menni, meg kell nézni, hogy melyik az a tábla, amelyik a bizottsági döntéssel nem egyezik. Kórház felújításáról elmondja, hogy még az előkészületek folynak. Biztos abban, hogy az ottani állapotok az építés miatt nem fognak megfelelni azon feltételeknek amelyek a sürgősségi feladatellátáshoz szükségesek, még ideiglenesen sem.

**Csák Tamás képviselő-testületi tag** elmondja, hogy az Űrhajós utcában van egy villanyoszlop, amelyet kijjebb kellene rakatni az úttól, mert az utóbbi időben kétszer is elszabták rajta a telefonvezetéket.

**Bán Miklós képviselő-testületi tag** köszönetet szeretne nyilvánítani a városnak és a Képviselő-testületnek, mert 25 éve lett aláírva a Körmend és Heinävesi közötti testvérvárosi szerződést.

**Auer Miklós képviselő-testületi tag** elmondja, hogy az M8-as út építésével érintettek közül 123 fő írta alá, hogy úgy szeretnék ezt az útszakaszt megépítve látni, hogy emiatt ne kelljen házakat lebontani és utcákat megszüntetni.

A Rákóczi utca és a Mátyás király utca kereszteződésének nyugati felén kellene megjavítani egy közlekedési lámpát a gyalogos átkelőnél.

Elmondja, hogy a Legény utcában még mindig nem oldódott meg a probléma, az eltévedt autósok hajnalban csengetnek be a házakhoz. Kérik a lakók, hogy a címet javítsák ki, mert a GPS készülékek jók.

Elmondja, hogy a kijelölt gyalogos átkelőhelyekhez felszereltek hangjelző készülékeket, amelyek nagyon hangosak. Kérdése, hogy kell-e ilyen készüléket felrakni, rendelet szabályozza-e, mert az ott lakókat nagyon zavarja.

Elmondja, hogy a testület megszavazott csaknem 10 millió forintot a Hunyadi utca és az érintett városrész védelmére, és a felelősök még mindig nem lettek megnevezve, akik miatt az ott lévő árkok be lettek szántva. A védőgát még mindig nincs készen. Kérdés, hogy mikor lesz átadva az övgát minősítéssel, továbbá kérés, hogy legyen kihelyezve tiltó tábla, mert elkezdték járművekkel használni azt.

Elmondja, hogy úgy emlékszik, hogy a volt cipőgyári üdülőben és a Bárkaházban semmilyen politikai, illetve politikai jellegű rendezvényt nem lehet tartani.

**Bebes István polgármester** a Hunyadi utcával kapcsolatban elmondja, hogy befejezésre kell, hogy kerüljön a védmű, viszont a megfelelő tömörülést, szikkadást meg kellett várni. Az elkövetkezendő hetekben befejeződik a munka. A Legény utcával kapcsolatban elmondja, hogy kér mindenkit, hogy a kamionok rendszámát figyelje és jelentse, mert biztos abban, hogy minden alkalommal nem véletlenül tévednek oda. Az M8-as úttal kapcsolatos aláírásokról az a véleménye, hogy óriási veszélyeket is rejtenek, ugyanis bontás miatt maximum 10-15 házról van szó, ők a legérintettebbek. Ezen kívül, még ha 100 fő aláírja, akkor ők úgy avatkoznak be Körmend és a térség gazdasági fejlődésébe, hogy esetleg akaratlanul is megakadályozzák a fejlődést. Elmondja, hogy az M8-as út fejlesztése Körmend érdeke. Kell az út, de kellenek az Önkormányzatnak és a lakosoknak garanciák arra, hogy az út építése lomtalanítással történik, és biztosított lesz a zaj védelem és a csapadékvíz elvezetés is. akkor ki lesz azért a felelős, hogy Körmend város fejlődése ne valósulhasson meg hatékonyabban. Azt is jelzi, hogy máshol ez nem valósulhat meg.

**Tompa László képviselő-testületi tag** elmondja, hogy a Hunyadi úton a régi rádóci út irányában a város határát jelző tábla még lakott területen helyezkedik el. Úgy gondolja, hogy ezt a jelzőtáblát minél előbb aktualizálni kellene.

Bebes István polgármester a Képviselő-testület ülését 15 óra 40 perckor bezárja.

K. m. f.

 Bebes István dr. Stepics Anita

 polgármester jegyző